Pagkakasunud-sunod na pagkakapanganak ng magkakapatid na mga lalaki at ang kanilang kamulatang seksuwal

Ang isang ugnayan sa pagitan ng pagkakasunud-sunod na pagkakapanganak ng magkakapatid na mga lalaki at ang kanilang kamulatang seksuwal ay iminungkahing epektibong mapag-aaralan sa pamamagitan ng pananaliksik. Natukoy ni Ray Blanchard  ang ugnayan at tinukoy ito bilang ang  epekto ng pagkakasunud-sunod ng pagkakapanganak sa magkakapatid na mga lalaki. Na-obserbahan na kung mas maraming naka-tatandang kapatid na lalaki ang isang lalaki, mas malaki ang posibilidad na siya ay magdadaan sa isang homosekswal na orientasyon. Minsan ito ay tinatawag na epekto ng pag-kakaroon ng mas matandang kapatid na lalaki.

Batayan mula sa obserbasyon 

Ang epekto ng pagkakasunud-sunod na kapanganakan sa lalaki ay ang pinakamatibay na salik ng sekswal na orientasyon. Ayon sa ilang pag-aaral, bawat isa sa mga nakatatandang kapatid ay nakapagpapataas ng pagkakataong dumaan ang isang lalaki sa isang homosekswal na orientasyon na may 28-48% na posibilidad. Ang epekto ng pagkakasunud-sunod na kapanganakan sa lalaki ay tumatayang sanhi ng halos  one seventh na pagkalat ng homosexuality sa mga lalaki. Masasabing ito’y wala namang epekto sa sekswal na oryentasyon sa mga kababaihan, at wala ring epekto at kaugnayan sa kung ilan ang bilang ng nakatatandang kapatid na babae.

Ang epekto ng pagkakasunud-sunod na kapanganakan sa lalaki ay inobserbahan din sa mga lalaki-at-babae o ang tinatawag na magka-ibang kasarian o transsexuals: Ang MtF transsexuals na may sekswal na interes sa mga lalaki ay masasabing mas marami ang nakatatandang kapatid na lalaki kaysa sa MtF transsexuals na may sekswal na interes sa mga babae. Ito ay mga iniulat na halimbawa na nag-mula sa Canada, United Kingdom  Netherlands  at Polynesia.

Ang epektong ito ay matatagpuan kahit sa mga lalaki na hindi lumaki kasama ang kanilang  totoong mga kapatid na lalaki, na nagmumungkahi ng sanhi-at-epekto ng pagkakaroon ng in-utero na kapaligiran. Ang paliwanag sa sitwasyong ito ay mas pinaigting sa pag-sasagawa ng teorya patungkol sa maternal immune response. Ang mga sanggol na lalaki ay naglalabas ng HY antigens na maaaring may kaugnayan sa sekswal na kaibahan ng ng mga tao. Ang iba pang mga pag-aaral ay may iminungkahing patungkol sa impluwensiya ng pagkakasunud-sunod na kapanganakan ay hindi dahil sa isang biolohikal, kung hindi sa isang panlipunang proseso.

Mga ideyang hindi sumusuporta/sumasang-ayon 

Sinabi nina Bearman at Brückner (2008) na ang mga pag-aaral na nagpapakita ng epekto ng pagkakasunud-sunod na kapanganakan sa lalaki ay walang kinalaman sa sekswal na orientasyon sa mga mag-kakapatid. Ang kanilang argumento na may pokus sa kambal na magkaiba ang kasarian, ay hindi nakahanap ng kaugnayan "sa atraksiyon sa pagitan ng dalawang taong parehas ang kasarian at sa  bilang ng mas nakatatandang kapatid, babae man o lalaki”. Ang isang pag-aaral ni Francis (2008), gamit ang Add Health survey, ay nagmumungkahing mahina ang kaugnayan ng atraksiyon sa pagitan ng lalaki at lalaki at sa pagkakaroon ng mahigit sa isang nakatatandang kapatid na lalaki (pero walang kahit anong kaugnayan sa pagitan ng male same-sex attraction at ang pagkakaroon ng mahigit sa isang nakatatandang kapatid na babae.)

Mga naitalang teoriya patungkol sa sanhi 

Ayon sa pag-aaral ni Anthony Bogaert, ang epekto ay hindi dahil sa nakalakhan ng isang lalaki kasama ang kanyang mga nakatatandang kapatid na lalaki, kung hindi ito ay may kinalaman sa pagbabago sa pangagatawan ng isang ina sa kanyang gestation period. An in-utero maternal immune response ay isa sa naitalang teorya sa epektong ito. Ang epekto ay mabisa lumaki man o hindi ang lalaki sa parehas na family environment kasama ang mga nakatatandang kapatid na lalaki. Sinasabing walang epekto kapag ang bilang ng nakatatandang kapatid na lalaki ay naragdagan sa pamamagitan ng pag-ampon o sa pagkupkop sa kapatid sa ina o ama.

Ang epekto ng pagkakasunud-sunod na kapanganakan sa lalaki sa kanilang sekswal na orientasyon ay may kaugnayan sa handedness o sa posibilidad sa mas madalas na paggamit ng isang kamay kumpara sa isa na sa sitwasyong homosexuality na may matinding kaugnayan sa pagkakaroon ng mas maraming nakatatandang kapatid na lalaki ay makikita lamang sa mga right-handed males.

Nagsagawa ng replikasyon si Bogaert (2006) ng epekto ng pagkakasunud-sunod na kapanganakan sa lalaki sa kanilang sekswal na orientasyon, sa isang sampol na kasama ang biolohikal na kapatid at ampon na kapatid. Ang mga tunay o biolohikal na nakatatandang kapatid na lalaki lamang ang nakaka-impluwensiya sa kanilang sekswal na orientasyon, at wala naman ang mga ampon na kapatid. Pinaniwalaan ni Bogaert na ang kanyang pagsusuri ay nagmumungkahi ng prenatal origin sa epekto ng pagkakasunud-sunod na kapanganakan sa lalaki.

Ang published na artikulo ni McConaghy (2006) sa isang sosyolohikal na dyornal ay nagmumungkahing walang kaugnayan ang lakas ng epekto at digri ng homosexual feelings, homosexual identity o homosexual behavior, na nagpapatunay lamang na ang impluwensiya ng pagkakasunud-sunod na kapanganakan sa digri ng sekswal na orientasyon ay walang kinalaman sa biological reasons, kung hindi sa tinatawag na social process.

Mga sanggunian

Tiyak na mga sanggunian

Pangkalahatang mga sanggunian
http://en.wikipedia.org/wiki/Fraternal_birth_order_and_sexual_orientation
http://www.springerlink.com/content/7u2wc6mfdfmw60l8/
http://pt.wkhealth.com/pt/re/lwwgateway/landingpage.htm;jsessionid=TTST8XS3nq9h18TZqLlLJ2lppM9Sn6B1hFhX0Jf1ys332nbV0nVl!-187276132!181195628!8091!-1?sid=WKPTLP:landingpage&an=00005053-199201000-00009
http://journals.cambridge.org/action/displayAbstract?fromPage=online&aid=53879
http://www.springerlink.com/content/l4w1g8u04t85l462/
http://www.tandfonline.com/doi/abs/10.1080/00926230490247110
http://www.pnas.org/content/103/28/10771.long 
http://www.sciencedirect.com/science/article/pii/S002251939690315X
http://www.soc.duke.edu/~jmoody77/205a/ecp/bearman_bruckner_ajs.pdf
http://userwww.service.emory.edu/~afranc5/Family%20and%20Sexual%20Orientation.pdf 
http://www.sciencedirect.com/science/article/pii/S0018506X05002138

LGBT